|  |
| --- |
| **ΑΛΛΗΛΕΓΓΥΗ, ΠΡΟΟΔΟΣ, ΕΥΗΜΕΡΙΑ** |
| Astinomia Kyprou.svgLOGO SOLIDARITY GREEK.pngHome affairs funds-logo-greek-original small

|  |
| --- |
|  ΕΥΡΩΠΑΙΚΗ ΕΝΩΣΗ  |

 |

**Βελτίωση της ικανότητας για πρόληψη και καταπολέμηση της εγκληματικότητας**

**CY/2021/ISF/SO5.NO1.1/3**

**Ημερομηνία Υπογραφής Συμφωνίας:** 15/04/2021

**Χρονοδιάγραμμα έργου:** 01/01/2021 – 31/12/2021

**Προϋπολογισμός έργου:**  €767.190

**Στόχος:**

Στα πλαίσια του Εθνικού Στόχου 1-C-Πρόληψη και Καταπολέμηση της Εγκληματικότητας, η Αστυνομία Κύπρου θα υλοποιήσει δράσεις εντός του έτους 2021, οι οποίες θα συμβάλουν στην επίτευξη των ακόλουθων στόχων, σύμφωνα με το Εθνικό Πρόγραμμα του Ταμείου Εσωτερικής Ασφάλειας 2014-2020:

1. **Ενίσχυση Επιχειρησιακών Ικανοτήτων των κρατών μελών** για την αποτελεσματική πρόληψη και καταπολέμηση της εγκληματικότητας. Στα πλαίσια του στόχου αυτού θα υλοποιηθούν δράσεις, οι οποίες περιλαμβάνουν κυρίως τα ακόλουθα:

**α)** Αγορά και εγκατάσταση προκατασκευασμένων κτιριακών υποδομών για τις ανάγκες της νέας Υποδιεύθυνσης Ηλεκτρονικού Εγκλήματος.

**β)** Αγορά και εγκατάσταση προκατασκευασμένων κτιριακών υποδομών για τις ανάγκες της Υπηρεσίας Καταπολέμησης Ναρκωτικών (ΥΚΑΝ).

**γ)** Αγορά εξειδικευμένου εξοπλισμού/ λογισμικών προγραμμάτων για κάλυψη των αναγκών της νέας Υποδιεύθυνσης Ηλεκτρονικού Εγκλήματος.

**δ)** Αγορά ενός οχήματος εκτός γραμμής για τις ανάγκες του Γραφείου Καταπολέμησης Εμπορίας Προσώπων.

**ε)** Αγορά τριών ηλεκτροκίνητων οχημάτων για τις ανάγκες του Γραφείου Πρόληψης, με σκοπό την αναβάθμιση της κοινωνικής προσφοράς της Κοινοτικής Αστυνόμευσης.

**στ)** Αγορά υπηρεσιών προσωπικού (4 οικονομικών αναλυτών) για τις ανάγκες του Γραφείου Διερεύνησης Οικονομικού Εγκλήματος (ΓΔΟΕ) και του Τμήματος Ανιχνεύσης Εγκλημάτων (ΤΑΕ Αρχηγείου).

**ζ)** Αγορά ενός Glass Refractive Index Measurement Instrument – GRIM (ένα όργανο που αναλύει θραύσματα γυαλιού που εντοπίζονται σε σκηνές εγκλήματος) για τις ανάγκες του Δικανικού Εργαστηρίου της Υπηρεσίας Εγκληματολογικών Ερευνών (ΥΠΕΓΕ).

**η)** Αγορά οχημάτων εκτός γραμμής για τις ανάγκες του Ουλαμού Πρόληψης Εγκλήματος Λευκωσίας (ΟΠΕ).

**θ)** Προμήθεια σκύλων για τις ανάγκες του Κλάδου Αστυνομικών Σκύλων (ο οποίος υπάγεται στη ΜΜΑΔ), για την ανίχνευση ναρκωτικών και άλλων παράνομων ουσιών.

1. **Δράσεις ενημέρωσης και ευαισθητοποίησης του κοινού** για τα διασυνοριακά εγκλήματα, κυρίως στους τομείς της διακίνησης ναρκωτικών ουσιών, πρόληψης ηλεκτρονικού εγκλήματος και γενικού εγκλήματος (διανομή διαφωτιστικού υλικού, γιγαντοαφίσες, τηλεοπτικά σποτ, διαφημίσεις στο ραδιόφωνο, φιλοτέχνηση λεωφορείων κλπ).

**Το έργο συγχρηματοδοτείται κατά 90% από το Ταμείο Εσωτερικής Ασφάλειας της ΕΕ και κατά 10% από την Κυπριακή Δημοκρατία.**